open-index/open-wikipedia-markdown huggingface dataset:
সিন্ধু বিশ্ববিদ্যালয়

**সিন্ধু বিশ্ববিদ্যালয়** (; ) হায়দ্রাবাদ শহরের নিকটবর্তী পাকিস্তানের সিন্ধু, জামশোরের শিক্ষা শহরের একটি পাবলিক গবেষণা বিশ্ববিদ্যালয়। এটি পাকিস্তানের প্রাচীনতম বিশ্ববিদ্যালয়গুলির মধ্যে একটি এবং এটি ২০১৫ সালে আইএসও দ্বারা প্রত্যয়িত হয়েছিল। ২০১৩ সালে পাকিস্তানের উচ্চশিক্ষা কমিশন কর্তৃক বিশ্ববিদ্যালয়টি "সাধারণ বিভাগে" অষ্টম স্থান অর্জন করেছিল।

## তথ্যসূত্র

বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৭-এ পাকিস্তানে প্রতিষ্ঠিত
বিষয়শ্রেণী:১৯৪৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:সিন্ধু বিশ্ববিদ্যালয়
শবনম মৌসি

**শবনম "মৌসি" বানু** একজন ভারতীয় রাজনীতিবিদ ও এলজিবিটি সমাজকর্মী। তিনি ভারতের বিধানসভার প্রথম ট্রান্সজেন্ডার বা রূপান্তরলৈঙ্গিক সদস্য। ২০০০ সালের উপ নির্বাচনে তিনি নির্দলীয় প্রার্থী হিসাবে সোহাগপুর বিধানসভা আসন থেকে মধ্য প্রদেশ বিধানসভার সদস্য নির্বাচিত হয়েছিলেন। ২০০৩ সাল পর্যন্ত তিনি এইপদে নির্বাচিত ছিলেন। উল্লেখ্য ১৯৯৪ সালে ভারতে হিজড়াদের ভোটাধিকার দেওয়া হয়েছিল। তাঁকে সাধারণত মৌসি" বলে সম্বোধন করা হয়, যা একটি হিন্দি বিশেষ্য শব্দ এবং বাংলা শব্দ মাসি বা খালার সমার্থক।

## প্রাথমিক জীবন
তিনি দৃশ্যত আন্তঃলিঙ্গ বা ইন্টারসেক্স রূপে জন্মগ্রহণ করেছিলেন এবং তাঁকে একটি পুরুষবাচক নাম দেওয়া হয়েছিল। তাঁর বাবা ছিলেন ব্রাহ্মণ বর্ণের একজন পুলিশ সুপার, ফলে তিনি নিজের সামাজিক ভাবমূর্তি রক্ষার জন্য জন্মের পরপরই তাঁকে ত্যাগ করেছিলেন।

তিনি মাত্র দু'বছর প্রাথমিক বিদ্যালয়ে পড়াশোনা করেছিলেন, তবে বিভিন্ন জায়গায় ভ্রমণসূত্রে তিনি ১২ টির মতো ভাষা শিখেছেন।

## রাজনৈতিক জীবন
শবনম মৌসি মধ্য প্রদেশ রাজ্যের শাহডোল-অনুপপুর জেলার সোহাগপুর আসন থেকে নির্বাচিত হয়েছিলেন। বিধানসভার সদস্য হিসাবে তাঁর বিষয়সূচি ছিল যুদ্ধ, দুর্নীতি, বেকারত্ব, দারিদ্র্য ও ক্ষুধা। সেইসাথে রূপান্তরিত লিঙ্গ, খোজা, বেশান্তর ও হিজড়াদের প্রতি বৈষম্যের বিরুদ্ধে প্রতিবাদ এবং এইচআইভি/এইডস সম্পর্কে সচেতনতা ও বক্তব্য উত্থাপনও অন্তর্ভুক্ত ছিল।

### জিতি জিতায়ি পলিটিক্স (জেজেপি)
২০০৩ সালে, মধ্য প্রদেশের হিজড়ারা "জিতি জিতায়ি পলিটিক্স" (জেজেপি) নামে একটি নিজস্ব রাজনৈতিক দল প্রতিষ্ঠা করেছিল, যার আক্ষরিক অর্থ 'ইতোমধ্যে জিতে থাকা রাজনৈতিক দল'। মূলধারা থেকে রাজনৈতিক পার্থক্যের রূপরেখার জন্য দলটি আট পৃষ্ঠার ইশতেহার প্রকাশ করেছিল।

## জনপ্রিয় সংস্কৃতিতে
২০০৫ সালে তাঁর জীবনী নিয়ে *শবনম মৌসি* নামে একটি অবাণিজ্যিক চলচ্চিত্র নির্মিত হয়েছিল যা পরিচালনা করেছিলেন যোগেশ ভরদ্বাজ। এতে শবনম মৌসির চরিত্রে অভিনয় করেছিলেন আশুতোষ রানা।

যদিও তিনি এখন আর সরকারি দফতরে নেই, তবে ভারতের এনজিও এবং লিঙ্গকর্মীদের সাথে এইডস/এইচআইভি বিষয়ক প্রচারণায় সক্রিয়ভাবে অংশ নিচ্ছেন।

## তথ্যসূত্র

## বহিঃসংযোগ

* ইউনুস এমপি সিট নিয়েছেন - বিবিসি খবর
* শবনম মৌসির উপর নির্মিত ফিকশন ফিচার ফিল্মের নিবন্ধ
*  চলচ্চিত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় এলজিবিটিকিউ ব্যক্তি
বিষয়শ্রেণী:এলজিবিটিকিউ হিন্দু
বিষয়শ্রেণী:ভারতের এলজিবিটি অধিকার সক্রিয়কর্মী
বিষয়শ্রেণী:রূপান্তরিত লিঙ্গ ও রূপান্তরকামি রাজনীতিবিদ
বিষয়শ্রেণী:রূপান্তরকামী অধিকার কর্মী
বিষয়শ্রেণী:এলজিবিটি বিধায়ক
বিষয়শ্রেণী:ভারতের এলজিবিটি রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ১৯৯৮-২০০৩
বিষয়শ্রেণী:ভারতীয় আন্তঃলিঙ্গীয় নারী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতীয় আন্তঃলিঙ্গীয় ব্যক্তি
বেঙ্গল রেপার্টরি

**বেঙ্গল রেপার্টরি** ভারতের পশ্চিমবঙ্গের একটি নাট্যদল। পশ্চিমবঙ্গ রাজ্যের হাওড়ায় এই গোষ্ঠীর সদর দফতর রয়েছে। থিয়েটার গ্রুপটি তাঁদের ডেস্টিনেশন থিয়েটার নাট্যোৎসব 'নাট্যধারা'-র জন্য বিখ্যাত।

## নাটকগুলি
* ২০২০—অদ্ভুত আঁধার এক - নাটক এবং নির্দেশনায় ঋক অমৃত।
* ২০১৮—কথা কর্ণভার - নির্দেশনা সুমন সাহা
* ২০১৬—অশ্বত্থামা দ্য ওয়ার মেশিন  -  রচনা ঋক অমৃত, নির্দেশনা সুমন সাহা
* ২০১৬ --- আরাধিকা ... নির্দেশনায় ঋতুশ্রী চৌধুরী

## নাট্যধারা
বেঙ্গল রেপার্টরি প্রথম নাট্যদল যারা পশ্চিমবঙ্গে তথা ভারতে ‘ডেস্টিনেশন থিয়েটার ফেস্টিভ্যাল’ নিয়ে কাজ প্রথম কাজ করেছেন। তরুণ প্রজন্মের যে সমস্ত নাট্য পরিচালকেরা ধ্রুপদী এবং পুরাণ নির্ভর কথন ও ঘরানার নাটকের ওপর কাজ করছেন তাঁদের কাজ দর্শকের সামনে নিয়ে আসার উদ্দেশে এই নাটকের উৎসব।
## তথ্যসূত্র

## বহিঃসংযোগ
* Official website 

বিষয়শ্রেণী:বাঙালি মঞ্চ নাট্যগোষ্ঠী
বিষয়শ্রেণী:ভারতীয় থিয়েটারের সংগঠন
বিষয়শ্রেণী:ভারতের নাট্যশালা কোম্পানি
নাচিয়ারকোইল প্রদীপ

**নাচিয়ারকোইল প্রদীপ** () হচ্ছে ভারতের তামিলনাডুর নাচিয়ারকোইল শহরের *পাথের* (কাম্মালার) সম্প্রদায়ের তৈরি করা এক প্রকারের অলংকারিক পিতলের প্রদীপ। এই ঐতিহ্যবাহী হস্তশিল্পটিতে পিতলের দীর্ঘ স্তম্ভের ওপরে কারুকার্য খচিত প্রদীপ থাকে। বিভিন্ন আকারে তৈরি করা এই প্রদীপের চারটি অংশ থাকে। এই অংশগুলো পিছনদিকে একেসাথে যুক্ত করা হয়। স্তম্ভশীর্ষে  "প্রভাই" নামক একটি কেন্দ্রীয় মুকুট থাকে। এই মুকুটটি সাধারণতে হংস বা হাঁসরূপে তৈরি করা হয়। এছাড়াও এটি দাঁড়িয়ে থাকা প্রদীপ ধরে রাখা নারীমূর্তির ভঙ্গিতে বা গাছের ডালের রূপে তৈরি করা হতে পারে। এই অলংকারিক প্রদীপগুলো দক্ষিণ ভারতের মন্দিরগুলোতে অধিক হারে ব্যবহার করা হয়।

এই সামগ্রীটি বাণিজ্য সম্পর্কিত বৌদ্ধিক সম্পত্তি অধিকার (টি.আর.আই.পি.এস) চুক্তির ভৌগোলিক নির্দেশকের আওতায় সুরক্ষার জন্য নিবন্ধিত হয়েছে। ৮ই ফেব্রুয়ারি, ২০১০ সালে এটি ভারত সরকারের *ভৌগোলিক নির্দেশক আইন ১৯৯৯-*এর অধীনে "নাচিয়ারকোইল কুতুভিলাক্কু প্রদীপ" নামে নিবন্ধিত হয়েছে। নাচিয়ারকোইলে তামিলনাড়ু হস্তশিল্প বিকাশ কর্পোরেশন লিমিটেড কর্তৃক পুম্পুহার নামে শিক্ষানবিশ কারিগরদের জন্য দুই বছরের একটি প্রশিক্ষণ কর্মসূচি আয়োজিত হয়।

## অবস্থান
নাচিয়ারকোইল প্রদীপ তামিলনাডুর তাঞ্জোর জেলার কুম্বাকোনাম তালুকের নাচিয়ারকোইল শহরে তৈরি করা হয়। শহরটি কুম্বাকোনাম–তিরুভারুর প্রধান সড়ক কুম্বাকোনাম থেকে প্রায় ৬ মাইল (৯.৭ কিলোমিটার) দক্ষিণ-পূর্বে অবস্থিত।*পাথের* নামক স্থানীয় শিল্পীরা প্রদীপগুলো তৈরি করে।

## প্রক্রিয়া
নাচিয়ারকোইল প্রদীপ কাঁসা ও পিতল উভয় প্রকার ধাতু ব্যবহার করে তৈরি করা হয় যদিও পিতলের ব্যবহারই অধিক প্রচলিত। পিতল সহজে উপলব্ধ ও সস্তা হওয়ায় এর ব্যবহার বেশি হয়। এই প্রদীপের চারটি অংশ আছে, সেইগুলো হ'ল: —মূল আধার 'কীঝবাগাম', গুরুত্বপূর্ণ স্তম্ভ "কান্দম", থালার মত "থাংগুলী" যাতে তেল রাখা হয় ও "প্রবাই" অর্থাৎ মুকুট।  প্রদীপগুলো সাধারণত খাড়া রূপে তৈরি করা হয়। অন্যভাবেও নাচিয়ারকোইল প্রদীপ তৈরি করা হয় যেগুলো মন্দির বা দীপমের ছাদ থেকে ঝুলিয়ে বা টানিয়ে রাখা হয়। এই প্রদীপগুলো ব্যাপকভাবে অলংকৃত করা হয়।

## তথ্যসূত্র



বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় ধাতুকর্ম
বিষয়শ্রেণী:তামিলনাড়ুর অর্থনীতি
বিষয়শ্রেণী:তামিলনাড়ুর ভৌগোলিক নির্দেশক
বিষয়শ্রেণী:তাঞ্জাবুর জেলা
বিষয়শ্রেণী:বাতির ধরন
বিষয়শ্রেণী:ভারতীয় আসবাব
অনাগত (চলচ্চিত্র)

***অনাগত*** () ২০১৯ সালের নেপালি ভাষার একটি মনস্তাত্ত্বিক থ্রিলার চলচ্চিত্র। চলচ্চিত্রটি পরিচালনা করেছেন সামটেন ভুটিয়া এবং প্রযোজনা করেছে মাউন্টেন রিভার ফিল্মস ও টিনি বিগ পিকচার্স প্রোডাকশন।

চলচ্চিত্রটি ২৫ শে জানুয়ারি ২০১৯ সালে নেপালের থিয়েটারে মুক্তি পায়।

## পটভূমি
গল্পটি সুরেশ (অর্পণ থাপা) কে ঘিরে আবর্তিত হয় যিনি একজন অপেশাদার শিল্পী এবং তিনি কৃতি র (প্রিয়াঙ্কা কারকি) সাথে বিবাহবন্ধনে আবদ্ধ। কৃতি একজন গৃহিণী। তাদের সাত বছরের ছেলে সুভিদের (রোজিন সুবেদি) সাথে তারা স্বাভাবিক জীবন যাপন করে। এই স্বাভাবিকতার মধ্যে রয়েছে পারিবারিক বন্ধন এবং স্বাধীন জীবন দম্পতির নেতৃত্ব সম্পর্কে যুক্তি। পরিস্থিতি গুরুতর মোড় নিতে শুরু করে যখন সুরেশ আবিষ্কার করে যে কৃতি তার কাছ থেকে কিছু লুকিয়ে রেখেছে। সুরেশের প্রিয় বন্ধু জয়ন্ত বিশ্বাস করে যে কৃতি অবিশ্বস্ত এবং সম্ভবত তার একটি প্রেমের সম্পর্ক আছে। যখন কৃতির প্রাক্তনকে নৃশংসভাবে হত্যা করা হয়, জয়ন্ত দৃঢ়ভাবে বিশ্বাস করে যে কৃতি এই অপরাধের সাথে জড়িত। যদিও সুরেশ প্রাথমিকভাবে এই বিষয়ে নিশ্চিত নয়, এরপর ঘটনা উন্মোচিত হতে শুরু করে যা তাকে দৃঢ়ভাবে বিশ্বাস করাতে বাধ্য করে যে তার ছেলের মা তাকে হত্যা করার চেষ্টা করছে।

## নির্মাণ
এটি নির্মাণ করার সিদ্ধান্ত ওইসময় নেওয়া হয় যখন চন্দ্র কে. ঝা তার গল্পের ধারণাটি সামতেন ভুটিয়া কে জানান। তারা দুজনই এই চলচ্চিত্রের অন্যতম প্রযোজক। তারা দুইজন এবং চিত্রনাট্যকার প্রবচন শ্রেষ্টার মধ্যে পরবর্তী সাক্ষাতে, গল্পটিকে দ্রুতই পূর্ণাঙ্গ চিত্রনাট্যের রূপ দেওয়া হয়। এমনকি এই প্রাথমিক পর্যায়ে, একটি সর্বসম্মত মতামত ছিল যে প্রধান চরিত্র কৃতি এবং সুরেশের ভূমিকা যথাক্রমে প্রিয়াঙ্কা কারকি এবং অর্পণ থাপা চিত্রিত করবেন। যখন অভিনেতাদের চলচ্চিত্রের গল্পটি শোনানো হয় তখন অবিলম্বে তারা অভিনয় করতে সম্মত হন।

## শ্রেষ্ঠাংশে

* কৃতি চরিত্রে প্রিয়াঙ্কা কার্কী
* সুরেশ চরিত্রে অর্পণ থাপা
* সুবিদ চরিত্রে রোজিন সুবেদী
* প্রতিউন খতিওয়াদা

## আরও দেখুন
* আজহাই পানি
* বুলবুল (২০১৯-এর চলচ্চিত্র)
* আপ্পা (২০১৯-এর চলচ্চিত্র)
* রাধে (২০১৭-এর চলচ্চিত্র)
* কালো পোথী
* অপবাদ (চলচ্চিত্র)
* সেতো বাঘ
* তান্দ্রো
* পাহুনা: দ্য লিটল ভিজিটরস
* আশমিনা
* গোপী (২০১৯-এর চলচ্চিত্র)

## তথ্যসূত্র

## বহিঃসংযোগ
* 

বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৯-এর চলচ্চিত্র
ডেল্টা রশ্মি

**ডেল্টা রশ্মি** হলো পর্যাপ্ত শক্তিসম্পন্ন *মাধ্যমিক ইলেকট্রন* যা প্রাথমিক বিকিরণ বীম থেকে উল্লেখযোগ্য দূরত্বে উৎপন্ন হয় এবং অন্য পরমাণুকে আয়নিত করতে সক্ষম। ডেল্টা রশ্মিকে কখনও কখনও গৌণ আয়নাকরণের কারণে সৃষ্ট কণা হিসাবে বর্ণনা করতেও ব্যবহৃত হয়। ডেল্টা রশ্মি শব্দটি জে জে টমসন সর্বপ্রথম ব্যবহার করেছিলেন।

## বৈশিষ্ট্য
থাম্ব|চিত্র ১: ফাইওয়ে পিজে৪৫ ক্লাউড চেম্বারে (পৃষ্ঠের আকার ৪৫ x ৪৫ সেমি) ২৮৭৭ এম এ পিক ডু মিডিতে তোলা ছবি। এই ছবিটি চারটি কণা দেখায় যা ক্লাউড চেম্বারে শনাক্তযোগ্য। কথাগুলো হলো প্রোটন, ইলেক্ট্রন, মিউন (সম্ভবত) এবং আলফা। ডেল্টা রশ্মিকে প্রোটন ট্র্যাকের সাথে যুক্ত অবস্থায় দেখা যায়।
আলফা কণা বা অন্যান্য দ্রুত শক্তিশালী চার্জযুক্ত কণাগুলো পরমাণুর বাইরে প্রদক্ষিণ করে এবং পরমাণুতে থাকা ইলেক্ট্রনগুলোকে আঘাত করে। সম্মিলিতভাবে, এই ইলেক্ট্রনগুলোকে তখনই ডেল্টা বিকিরণ হিসাবে বিবেচনা করা হবে যখন তাদের মধ্যে অন্যান্য পরমাণুগুলোকে আয়নিত করার জন্য পর্যাপ্ত পরিমাণে শক্তি থাকে। ডেল্টা রশ্মিগুলো *ক্লাউড চেম্বারের* প্রধান ট্র্যাকগুলোতে শাখা হিসাবে উপস্থিত থাকে (চিত্র ১,২ দেখুন)।

## কণা ত্বরণকারকে ডেল্টা রশ্মি
থাম্ব|চিত্র ২: ডেল্টা ইলেক্ট্রনের ত্রিমাত্রিক পথ দেখাচ্ছে এমন একটি লেখচিত্র। এখানে এসপিএস গ্রিডপিক্স ডিটেক্টর দিয়ে ইলেকট্রনের পথ পরিমাপ করা হয়েছে। চিত্রের রঙটি উচ্চতা নির্দেশ করছে
ডেল্টা রশ্মি শব্দটি উচ্চ শক্তি পদার্থবিজ্ঞানে কোনো কণার প্রতিটি ইলেকট্রনের ত্বরণ প্রকাশে ব্যবহৃত হয়। বাবল চেম্বারে, ব্রেমস্ট্রাহলাং প্রক্রিয়ার দরুন ইলেকট্রনসমূহ তাদের শক্তি অন্যান্য কণার তুলনায় দ্রুতহারপ হারাতে থাকে এবং তাদের ক্ষুদ্র ভর ও চৌম্বক ক্ষেত্রের প্রভাবে সর্পিলাকার পথ সৃষ্টি করে। ব্রেমস্ট্রাহলং হার ইলেকট্রনের ত্বরণের বর্গের সমানুপাতিক।

## এপসিলন রশ্মি
**এপসিলন রশ্মি** বা **এপসিলন বিকিরণ** হলো এক ধরনের  তৃতীয় শ্রেণীর বিকিরণ। ডেল্টা রশ্মি, কণা বিকিরণের সময় নির্গত ইলেকট্রন দ্বারা গঠিত। জে জে টমসন সর্বপ্রথম এপসিলন রশ্মি শব্দটি ব্যবহার করেছিলেন।

## আরও দেখুন

* কণার তালিকা
* কণা পদার্থবিজ্ঞান
* তেজস্ক্রিয়তা
* বিকিরণ
* রশ্মি:
** আলফা রশ্মি, + চার্জ
** বিটা রশ্মি, - চার্জ
** এক্স রে
** গামা রশ্মি, কোনও চার্জ নেই

## তথ্যসূত্র

## বহিঃসংযোগ
* ব্রিটানিকা অনলাইনে - ডেল্টা রশ্মি "ডেল্টা রশ্মি"
* ম্যাকগ্রা-হিল এনসাইক্লোপিডিয়া অফ সায়েন্স অ্যান্ড টেকনোলজি অনলাইনে ডেল্টা রশ্মি "ডেল্টা ইলেকট্রন"

বিষয়শ্রেণী:তেজস্ক্রিয়তা
বিষয়শ্রেণী:বিকিরণ
নিশীথে

***নিশীথে*** হলো একটি জনপ্রিয় বাংলা চলচ্চিত্র যা পরিচালনা করেন অগ্রগ্রামী। এই চলচ্চিত্রটি ১৯৬৩ সালে অগ্রগ্রামী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, রাধামোহন ভট্টাচার্য, ছায়া দেবী।

## কাহিনী

## শ্রেষ্ঠাংশে

* উত্তম কুমার
* সুপ্রিয়া দেবী
* রাধামোহন ভট্টাচার্য
* নন্দিতা বোস
* ছায়া দেবী
* গঙ্গাপদ বসু  
* শিশির বটব্যাল

## তথ্যসূত্র

## বহিঃসংযোগ
* 

বিষয়শ্রেণী:১৯৬৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
সেশেলস জাতীয় ফুটবল দল

**সেশেলস জাতীয় ফুটবল দল** () হচ্ছে আন্তর্জাতিক ফুটবলে সেশেলসের প্রতিনিধিত্বকারী পুরুষদের জাতীয় দল, যার সকল কার্যক্রম সেশেলসের ফুটবলের সর্বোচ্চ নিয়ন্ত্রক সংস্থা সেশেলস ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৪ সালের ১৩ই ফেব্রুয়ারি তারিখে, সেশেলস প্রথমবারের মতো আন্তর্জাতিক খেলায় অংশগ্রহণ করেছে; রেউনিওঁয়ে অনুষ্ঠিত উক্ত ম্যাচে সেশেলস রেউনিওঁর কাছে ২–০ গোলের ব্যবধানে পরাজিত হয়েছে।

১০,০০০ ধারণক্ষমতাবিশিষ্ট লিনিতে স্টেডিয়ামে *জলদস্যু* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেশেলসের রাজধানী মাহেতে অবস্থিত। বর্তমানে এই দলের ম্যানেজারের দায়িত্ব পালন করছেন রালফ জঁ-লুই এবং অধিনায়কের দায়িত্ব পালন করছেন লা পাসের মধ্যমাঠের খেলোয়াড় সেঙ্কি ভিদোত।

সেশেলস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সেশেলস এপর্যন্ত একবারও অংশগ্রহণ করতে সক্ষম হয়নি।

গের্ভাই ওয়ায়ে-হিভে, রাচিম পাদায়াচি, কলিন এস্থার, ফিলিপ জিয়ালর এবং পেরি মোনাইয়ের মতো খেলোয়াড়গণ সেশেলসের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের অক্টোবর মাসে প্রকাশিত র‌্যাঙ্কিংয়ে সেশেলস তাদের ইতিহাসে সর্বোচ্চ অবস্থান (১২৯তম) অর্জন করে এবং ২০২০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেশেলসের সর্বোচ্চ অবস্থান হচ্ছে ১৬৮তম (যা তারা ২০০৮ সালে অর্জন করেছিল) এবং সর্বনিম্ন অবস্থান হচ্ছে ১৯৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
* ফিফা-এ সেশেলস জাতীয় ফুটবল দল  
* ক্যাফ-এ সেশেলস জাতীয় ফুটবল দল 

বিষয়শ্রেণী:সেশেলস জাতীয় ফুটবল দল
বিষয়শ্রেণী:আফ্রিকার জাতীয় ফুটবল দল
কেইম্যান দ্বীপপুঞ্জ জাতীয় ফুটবল দল

**কেইম্যান দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে কেইম্যান দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম কেইম্যান দ্বীপপুঞ্জের ফুটবলের সর্বোচ্চ নিয়ন্ত্রক সংস্থা কেইম্যান দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং ১৯৯০ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৫ সালের ৩রা মার্চ তারিখে, কেইম্যান দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকার রোসোয় অনুষ্ঠিত উক্ত ম্যাচে কেইম্যান দ্বীপপুঞ্জ ডোমিনিকার কাছে ২–১ গোলের ব্যবধানে পরাজিত হয়েছে।

৩,০০০ ধারণক্ষমতাবিশিষ্ট ট্রুম্যান বডেন স্পোর্টস কমপ্লেক্সে *কচ্ছপ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কেইম্যান দ্বীপপুঞ্জের গ্র্যান্ড কেইম্যানে অবস্থিত। বর্তমানে এই দলের ম্যানেজারের দায়িত্ব পালন করছেন বেঞ্জামিন পিউ এবং অধিনায়কের দায়িত্ব পালন করছেন বডেন টাউনের রক্ষণভাগের খেলোয়াড় জশুয়া ফ্রেডেরিক-চার্লারি।

কেইম্যান দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও কেইম্যান দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।

ইয়ান লিন্ডো, গার্থ অ্যান্ডারসন, থেরন উড, লি র‍্যামুন এবং মার্ক ইবাঙ্কসের মতো খেলোয়াড়গণ কেইম্যান দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৫ সালের নভেম্বর মাসে প্রকাশিত র‌্যাঙ্কিংয়ে কেইম্যান দ্বীপপুঞ্জ তাদের ইতিহাসে সর্বোচ্চ অবস্থান (১২৭তম) অর্জন করে এবং ২০১৯ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কেইম্যান দ্বীপপুঞ্জের সর্বোচ্চ অবস্থান হচ্ছে ১৫৫তম (যা তারা ১৯৮৭ সালে অর্জন করেছিল) এবং সর্বনিম্ন অবস্থান হচ্ছে ১৯৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ কেইম্যান দ্বীপপুঞ্জ জাতীয় ফুটবল দল  
* কনকাকাফ-এ কেইম্যান দ্বীপপুঞ্জ জাতীয় ফুটবল দল 

বিষয়শ্রেণী:কেইম্যান দ্বীপপুঞ্জ জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
বাহামা দ্বীপপুঞ্জ জাতীয় ফুটবল দল

**বাহামা দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে বাহামা দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম বাহামা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা বাহামা দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৮১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৭০ সালের ১লা মার্চ তারিখে, বাহামা দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে বাহামা দ্বীপপুঞ্জ পুয়ের্তো রিকোর কাছে ৩–০ গোলের ব্যবধানে পরাজিত হয়েছে।

১৫,০০০ ধারণক্ষমতাবিশিষ্ট টমাস রবিনসন স্টেডিয়ামে *বাহা বয়েজ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহামা দ্বীপপুঞ্জের রাজধানী নাসাউয়ে অবস্থিত। বর্তমানে এই দলের ম্যানেজারের দায়িত্ব পালন করছেন নেসলে জন এবং অধিনায়কের দায়িত্ব পালন করছেন মন্টেগো বে ইউনাইটেডের আক্রমণভাগের খেলোয়াড় লেসলি সেন্ট ফ্লোর।

বাহামা দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বাহামা দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।

লেসলি সেন্ট ফ্লোর, ডোয়াইন ওয়াইলি, হ্যাপি হল, নেসলে জন এবং টেরি ডেলান্সির মতো খেলোয়াড়গণ বাহামা দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে বাহামা দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহামা দ্বীপপুঞ্জের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ বাহামা দ্বীপপুঞ্জ জাতীয় ফুটবল দল  
* কনকাকাফ-এ বাহামা দ্বীপপুঞ্জ জাতীয় ফুটবল দল 

বিষয়শ্রেণী:বাহামা দ্বীপপুঞ্জ জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
সোমালিয়া জাতীয় ফুটবল দল

**সোমালিয়া জাতীয় ফুটবল দল** (, ) হচ্ছে আন্তর্জাতিক ফুটবলে সোমালিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সোমালিয়ার ফুটবলের সর্বোচ্চ নিয়ন্ত্রক সংস্থা সোমালি ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৮ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৮ সালে, সোমালিয়া প্রথমবারের মতো আন্তর্জাতিক খেলায় অংশগ্রহণ করেছে; কেনিয়ার মোম্বাসায় অনুষ্ঠিত উক্ত ম্যাচে সোমালিয়া কেনিয়ার কাছে ৬–০ গোলের ব্যবধানে পরাজিত হয়েছে।

৬৫,০০০ ধারণক্ষমতাবিশিষ্ট মোগাদিশু স্টেডিয়ামে *সাগরের তারা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সোমালিয়ার রাজধানী মোগাদিশুতে অবস্থিত। বর্তমানে এই দলের ম্যানেজারের দায়িত্ব পালন করছেন সাইদ আব্দি হাইবিহ এবং অধিনায়কের দায়িত্ব পালন করছেন হেলজউইন টাউনের মধ্যমাঠের খেলোয়াড় আহমেদ আলি মুহাম্মদ।

সোমালিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সোমালিয়া এপর্যন্ত একবারও অংশগ্রহণ করতে সক্ষম হয়নি।

আইয়ুব দাউদ, আলি ইগাল ইয়াসিন, ওমর ইব্রাহিম আব্দুলকাদির, ওমর নাসির এবং আহমেদ আলি মুহাম্মদের মতো খেলোয়াড়গণ সোমালিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৫ সালের এপ্রিল মাসে প্রকাশিত র‌্যাঙ্কিংয়ে সোমালিয়া তাদের ইতিহাসে সর্বোচ্চ অবস্থান (১৫৮তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সোমালিয়ার সর্বোচ্চ অবস্থান হচ্ছে ১২৬তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ২০৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*   
* ফিফা-এ সোমালিয়া জাতীয় ফুটবল দল  
* ক্যাফ-এ সোমালিয়া জাতীয় ফুটবল দল 

বিষয়শ্রেণী:সোমালিয়া জাতীয় ফুটবল দল
বিষয়শ্রেণী:আফ্রিকার জাতীয় ফুটবল দল
মজিবুর রহমান (জেনারেল)

**মজিবুর রহমান** হলেন বাংলাদেশ সেনাবাহিনীর একজন লেফটেন্যান্ট জেনারেল (বরখাস্ত)। যিনি আর্মি ট্রেনিং অ্যান্ড ডকট্রিন কমান্ড এর জিওসি হিসেবে কর্মরত ছিলেন। এর আগে তিনি সেনাবাহিনীর কোয়ার্টার মাস্টার জেনারেল হিসেবে কর্মরত ছিলেন। তিনি স্পেশাল সিকিউরিটি ফোর্স এর মহাপরিচালক হিসাবে দায়িত্ব পালন করেছেন।

১২ সেপ্টেম্বর ২০২৪ সালে তাকে বাংলাদেশ সেনাবাহিনী থেকে বরখাস্ত করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:স্পেশাল সিকিউরিটি ফোর্সের মহাপরিচালক
বিষয়শ্রেণী:বাংলাদেশী জেনারেল
বিশ্ব শ্রবণ দিবস

alt=World Hearing Day logo|থাম্ব| বিশ্ব শ্রবণ দিবসের লোগো

**বিশ্ব শ্রবণ দিবস** ৩ মার্চ, 
প্রতিবছর বিশ্ব স্বাস্থ্য সংস্থার উদ্যোগে  বধিরতা প্রতিরোধে সচেতনা বৃদ্ধির উদ্দেশ্যে একটি প্রচারণা হিসাবে পালিত হয়। বিশ্বজুড়ে ৩ মার্চ বিভিন্ন ক্রিয়াকলাপের এবং বিশ্ব স্বাস্থ্য সংস্থায় একটি অনুষ্ঠানের আয়োজন করা হয়। প্রচারের উদ্দেশ্যগুলি হল তথ্য ভাগ করে নেওয়া এবং শ্রবণশক্তি হ্রাস রোধে এবং উন্নত শ্রবণশক্তির জন্য উপায় ও যত্নের জন্য  পদক্ষেপগুলির প্রচার করা। প্রথম ইভেন্টটি ২০০৭ সালে অনুষ্ঠিত হয়েছিল।  ২০১৬ সালের আগে এই দিবসটি **আন্তর্জাতিক কর্ণসেবা দিবস** হিসাবে পরিচিত ছিল।  প্রতি বছর,  বিশ্ব স্বাস্থ্য সংস্থা একটি থিম বা প্রতিপাদ্য বিষয় নির্বাচন করে, শিক্ষার উপকরণ তৈরি করে এবং সেগুলি বেশ কয়েকটি ভাষায় অবাধে প্রচার করে। বিশ্বব্যাপী ঘটে যাওয়া অনুষ্ঠান সমূহের সমন্বয় ও তার প্রতিবেদনও প্রচার করে।

মানুষের কানের বহিরাংশ বা বহিঃকর্ণ দেখতে খানিকটা ইংরাজি তিন (3 -Three) মতো তাই ইংরাজি বছরের তৃতীয় মাস অর্থাৎ মার্চ মাসের তৃতীয় দিনে বিশ্ব কানের যত্ন দিবস হিসাবে পালন করার জন্য বলা হয়েছে।

সচেতনতা বৃদ্ধির উপর প্রাধান্য দিতে যে যে থিম বা প্রতিপাদ্য বিষয় নির্ধারিত হয়েছে সেগুলি হল -

## প্রতিপাদ্য বিষয়

### ২০১৯

২০১৯ খ্রিস্টাব্দের থিম বা প্রতিপাদ্য বিষয় ছিল *আপনার শ্রবণশক্তি পরীক্ষা করান*। 

বিশ্বব্যাপী ক্রমবর্ধমান শ্রবণপ্রতিবন্ধী বা শ্রবণহ্রাসসহ শ্রুতিহীন মানুষের সংখ্যা বৃদ্ধির জন্য সাবধান বাণী হিসাবে ব্যবহৃত হয়েছে।

### ২০২০
২০২০ খ্রিস্টাব্দের থিম বা প্রতিপাদ্য বিষয় ছিল- *জীবনের জন্য শ্রবণশক্তি*

### ২০২১
২০২১ সালের জন্য নির্ধারিত থিম বা প্রতিপাদ্য বিষয় হল - *সবার জন্য শ্রবণশক্তি*
### ২০২২
২০২২ সালের জন্য থিম বা প্রতিপাদ্য বিষয় হল - শুনতে চাইলে আজীবন; কানে শোনায় চাই সযতন।

### ২০২৩
২০২৩ সালে কান এবং শ্রবণ যত্নকে একীভূত করার গুরুত্ব তুলে ধরতে যে থিম নেওয়া হয় , তা হল- "সবায়ের কান ও শ্রবণের যত্ন নিতে আসুন কিছু করি"
### ২০২৪
২০২৪ খ্রিস্টাব্দের বিশ্ব শ্রবণ দিবসের প্রতিপাদ্য বিষয় হল - "মানসিকতার পরিবর্তনে-  সবার জন্য কান ও শ্রবণ যত্ন! আসুন,এটিকে বাস্তবে পরিণত করি”।

## তথ্যসূত্র

বিষয়শ্রেণী:বিশ্ব স্বাস্থ্য সংস্থা
বিষয়শ্রেণী:স্বাস্থ্য সচেতনতা দিবস
বিষয়শ্রেণী:শ্রবণশক্তি
বিষয়শ্রেণী:শ্রুতিবিজ্ঞান
বিষয়শ্রেণী:স্বাস্থ্য প্রসার
বর্ষসেরা সঙ্গীতের জন্য মির্চি সঙ্গীত পুরস্কার

বছরের সেরা গানটিকে স্বীকৃতি দেওয়ার জন্য, হিন্দি চলচ্চিত্রের জন্য মির্চি সঙ্গীত পুরস্কারের একটি বার্ষিক অংশ হিসেবে রেডিও মির্চি দ্বারা **বর্ষসেরা সঙ্গীতের জন্য মির্চি সঙ্গীত পুরস্কার** দিয়ে পুরস্কৃত করা হয়।
## বিজয়ীদের তালিকা
* **২০০৮ "জশন-এ বাহারা"** - ***[[জোধা আকবর]]***
** "ব্যাহকা" - *[[গজনী (২০০৮-এর চলচ্চিত্র)|গজনী]]*
** "কাভি কাভি অদিতি" - *[[জানে তু... ইয়া জানে না]]*
** "খুদা জানে" - *বাঁচনা অ্যা হাসীনো*
** "খাজা মেরে খাজা" - *জোধা আকবর*
* **২০০৯ "মাসাকালি"** - **দিল্লি-৬***
** "ধান তে নান" - *কমিনে*
** "ইকতারা" - *ওয়েক আপ সিড*
** "জয় হো" - *স্লামডগ মিলিয়নিয়ার*
** "আর্জিয়ান" - *দিল্লি-৬*
* *'২০১০ "মুন্নি বদনাম হুয়ি"** - ***[[দাবাং]]***
** "তেরে নেয়না" - ''[[মাই নেম ইজ খান]]''
** "সাজদা" - ''মাই নেম ইজ খান''
** "শীলা কি জাওয়ানি" -''তীস মার খান''
** "[[তেরে মস্ত্‌ মস্ত্‌ দো নয়েন]]" - ''দাবাং''
* **২০১১ "সেনিয়োরিতা"** - ***[[জিন্দগি না মিলেগি দোবারা]]***
** "নাদান পরিন্দে" - ''[[রকস্টার (২০১১-এর চলচ্চিত্র)|রকস্টার]]''
** "[[সাদ্দা হক]]" - ''রকস্টার''
** "[[ছম্মক ছল্লো]]" - ''[[রা.ওয়ান]]''
** "উ লা লা" - ''[[দ্য ডার্টি পিকচার]]''
* **২০১২ "আভি মুঝ ম্যাঁ কাহি"** - ***অগ্নিপথ***
** "তুম হি হো বান্ধু" - ''[[ককটেল (২০১২-এর চলচ্চিত্র)|ককটেল]]''
** "দাগাবাজ রে" - ''[[দাবাং ২]]''
** "রাধা" - ''[[স্টুডেন্ট অব দ্য ইয়ার]]''
** "পানি দা রাঙ" - ''ভিকি ডোনার''
* **২০১৩ "তুম হি হো"** - ***[[আশিকি ২]]***
** "শুন রাহা হ্যা" - ''আশিকি ২''
** "বাদতামিজ দিল" - ''[[ইয়ে জাওয়ানি হ্যায় দিওয়ানি]]''
** "জিন্দা" - ''[[ভাগ মিলখা ভাগ]]''
** "ভাগ মিলখা ভাগ" - ''ভাগ মিলখা ভাগ''
* **২০১৪ "জেহনাসীব"** - ***হাসী তোহ ফাসী***
** "লন্ডন ঠুমকদা" - ''[[কুইন (২০১৪-এর চলচ্চিত্র)|কুইন]]''
** "মানওয়া লাগে" - ''[[হ্যাপি নিউ ইয়ার (২০১৪-এর চলচ্চিত্র)|হ্যাপি নিউ ইয়ার]]''
** "[[গালিয়াঁ]]" - ''[[এক ভিলেন]]''
** "মুস্কুরানে" - ''সিটিলাইটস''
* **২০১৫ "গেরুয়া"** - ***[[দিলওয়ালে (২০১৫-এর চলচ্চিত্র)|দিলওয়ালে]]***
** "আগার তুম সাথ হো" - ''তামাশা''
** "সুরাজ ডুবা হ্যাঁ" - ''রয়''
** "[[দিওয়ানি মাস্তানি]]" - ''[[বাজীরাও মাস্তানী]]''
** "চুনার" - ''[[এবিসিডি ২]]''
* **২০১৬ "ছান্না মেরেয়া"** - ***[[অ্যায় দিল হ্যায় মুশকিল]]***
** "হানিকারক বাপু" - ''[[দঙ্গল]]''
** "[[ছান্না মেরেয়া|ছান্না মেরেয়া (অযান্ত্রিক)]]" - ''অ্যায় দিল হ্যায় মুশকিল''
** "[[বুলেয়া]]" - ''অ্যায় দিল হ্যায় মুশকিল''
** "জাগ গুমেয়া" - ''[[সুলতান (২০১৬-এর চলচ্চিত্র)|সুলতান]]''
** "অ্যায় দিল হ্যায় মুশকিল" - ''অ্যায় দিল হ্যায় মুশকিল''
* **২০১৭ "হাওয়্যাঁ"** - ***[[জব হ্যারি মেট সেজল]]***
** "মানা কে হাম ইয়ার নাহিঁ" - ''মেরি পেয়ারি বিন্দু''
** "বারিশ" - ''[[হাফ গার্লফ্রেন্ড (চলচ্চিত্র)|হাফ গার্লফ্রেন্ড]]''
** "রোকে না রুকে নেইনা" - ''[[বদ্রীনাথ কি দুলহনিয়া]]''
** "আশিক সারেন্ডার হুয়া" - ''বদ্রীনাথ কি দুলহনিয়া''
* **২০১৮ "ঘুমার"** - ***[[পদ্মাবত]]***
** "তারীফাঁ" - ''[[ভিরে দি ওয়েডিং]]''
** "খালিবালি" - ''পদ্মাবত''
** "[[বম ডিগি]]" - ''[[সোনু কে টিটু কি সুইটি]]''
** "[[আয়ে ওয়াতান]] (পুরুষ)" - ''[[রাজি (চলচ্চিত্র)|রাজি]]''
* **২০১৯ "কলঙ্ক"** - ***কলঙ্ক**'
** "ছাষনী" - *ভারত*
** "আপনা টাইম আয়েগা" - *গল্লি বয়*
** "[[তুঝে কিতনা চাহনে লাগে]]" - *কবির সিং*
** "ছাল্লা" - *উরি: দ্য সার্জিক্যাল স্ট্রাইক*
** "গুংগ্রু" - *ওয়ার''

## আরও দেখুন
* মির্চি সঙ্গীত পুরস্কার
* বলিউড
* ভারতের চলচ্চিত্র

## তথ্যসূত্র

বিষয়শ্রেণী:মির্চি সঙ্গীত পুরস্কার
গিয়ংবোকগং প্রাসাদ

thumb|
**গিয়ংবোকগং প্রাসাদ</u>** ১৩৯৫ সালে নির্মিত গিয়ংবোকগং প্রাসাদকে সাধারণত উত্তর প্রাসাদ হিসাবেও উল্লেখ করা হয় কারণ ছাংদওকগং (পূর্ব প্রাসাদ) এবং গিয়ংহুইগং (পশ্চিম প্রাসাদ) প্রাসাদের প্রতিবেশী প্রাসাদের তুলনায় এর অবস্থানটি সবচেয়ে বেশি দূরে উত্তরে অবস্থিত। গিয়ংবোকগং প্রাসাদটি দক্ষিণ কোরিয়ার সবচেয়ে সুন্দর এবং এটি পাঁচটি প্রাসাদের মধ্যে বৃহত্তম।

ইম্জিন যুদ্ধ (জাপানি আক্রমণ, ১৫৯২-১৫৯৮) চলাকালীন একবার প্রাসাদ প্রাঙ্গণটি আগুন দিয়ে ধ্বংস করা হয়েছিল। পুনরায়, রাজা গোজংয়ের (১৮৫২-১৯১৯) রাজত্বকালে রাজবাড়ির সমস্ত সংযুক্ত প্রাসাদগুলি হিউংসনদেওঙ্গুনের নেতৃত্বে পুনরুদ্ধার করা হয়েছিল।

লক্ষণীয় বিষয় হল, জোসন রাজবংশ, গিয়ংহোয়েরু প্যাভিলিয়ন এবং হায়াংওঞ্জেওং পুকুরের সর্বাধিক প্রতিনিধি স্থাপনাগুলি তুলনামূলকভাবে আজও অক্ষত রয়েছে। ওল্ডে এবং গ্নজেওংজওন (দ্য রয়েল অডিয়েন্স চেম্বার) এর ভাস্কর্যগুলি সমসাময়িক শিল্পের অতীত ভাস্কর্যগুলি উপস্থাপন করে।

দক্ষিণ কোরিয়ার  জাতীয় প্রাসাদ যাদুঘরটি হুংন্যেমঊন গেটের দক্ষিণে অবস্থিত, এবং জাতীয়  লোকশিল্প জাদুঘরটি হয়াংওঞ্জওংয়ের পূর্বদিকে অবস্থিত।

এই প্রাসাদটি ছিল জোসন রাজবংশের সময়ে নির্মিত রাজকীয় প্রাসাদগুলির মধ্যে প্রথম এবং বৃহত্তম।১৩৯৫ সালে নির্মিত, গিয়ংবোকগং প্রাসাদটি সউলের সদ্যনিযুক্ত রাজধানী (তদানীন্ত হানিয়াং নামে পরিচিত) এর কেন্দ্রে অবস্থিত ছিল এবং জোসন রাজবংশের সার্বভৌমত্বের প্রতিনিধিত্ব করেছিল।

গিয়ংবোকগং প্রথম রাজা এবং জোসন রাজবংশের প্রতিষ্ঠাতা রাজা তাইজো দ্বারা মূলত ১৩৯৪ সালে নির্মিত হয়েছিল। এরপরে রাজা তেজং ও কিং গ্রেট সেজং -এর রাজত্বকালে প্রাসাদটি ধারাবাহিকভাবে প্রসারিত হয়েছিল।

গিয়ংবোকগংয়ের উনিশ শতকের মূল প্রাসাদ ভবন যা ঔপনিবেশিক কোরিয়ার জাপানি শাসন এবং কোরীয় যুদ্ধ উভয়ই বেঁচে ছিল:

• গ্নজেওংজওন (ইম্পেরিয়াল সিংহাসন হল)

• গিয়ংহয়েরু প্যাভিলিয়ন

• হয়াংওঞ্জেওং প্যাভিলিয়ন

• জাগয়ংজওন হল

• জিবোকজে হল

• সাজংজওন হল

• সুজংজওন হল

**গিয়ংবোকগংয়ের প্রধান গেটগুলি হলো:**

• গোয়াঙহামুন গেট

• হুংন্যেমঊন গেট

• গ্নজেওংমুন গেট

• সিনমুমুন গেট

• গওনছনমুন গেট

• ইয়ওংছমুন গেট

গিয়ংবোকগংয়ের দর্শনার্থীরা প্রাসাদের মাঠে অবস্থিত হওয়ায় দক্ষিণ কোরিয়ার  জাতীয় প্রাসাদ সংগ্রহশালা এবং দক্ষিণ কোরিয়ার জাতীয় লোকশিল্প জাদুঘরও দেখতে পারেন। **গিয়ংবোকগং ঘুরে দেখার সময় হানবোক পরনে ইচ্ছুক অনেক পর্যটক আসেন।** গিয়ংবোকগংয়ের কাছে হানবক ভাড়া দেওয়ার দোকান রয়েছে। গিয়ংবোকগংয়ের প্রাসাদে, "সুরগান স্বাদগ্রহণ সহানুভূতি" নামে একটি অনুষ্ঠান হয়।। **পর্যটকগণ রাজকীয় খাবার উপভোগ করতে পারেন** এবং ঐতিহ্যবাহী ক্রিয়াকলাপ দেখতে পারেন। **এপ্রিল থেকে অক্টোবর পর্যন্ত নির্বাচিত দিনগুলিতে, গিয়ংবোকগংয়ের সন্ধ্যা ৭ থেকে রাত্রি ১০ অবধি বিশেষ 'নাইটটাইম' সেশনগুলি সরবরাহ করে।** প্রতিটি সেশনে ৪৫০০ টিকিট দেওয়া হয় যা অনলাইনে সংরক্ষিত হতে পারে বা সাইটে ক্রয় করা যেতে পারে (আইডি প্রয়োজনীয়)।

## তথ্যসূত্র

## বহিঃসংযোগ

বিষয়শ্রেণী:দক্ষিণ কোরিয়ার প্রাসাদ
বিষয়শ্রেণী:সিউলের ভবন ও স্থাপনা
বিষয়শ্রেণী:দক্ষিণ কোরিয়ার বিশ্ব ঐতিহ্যবাহী স্থান
চীনা তাইপেই জাতীয় ফুটবল দল

**চীনা তাইপেই জাতীয় ফুটবল দল** () হচ্ছে আন্তর্জাতিক ফুটবলে চীনা তাইপেইয়ের প্রতিনিধিত্বকারী পুরুষদের জাতীয় দল, যার সকল কার্যক্রম চীনা তাইপেইয়ের ফুটবলের সর্বোচ্চ নিয়ন্ত্রক সংস্থা চীনা তাইপেই ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৪ সালের ১লা মে তারিখে, চীনা তাইপেই প্রথমবারের মতো আন্তর্জাতিক খেলায় অংশগ্রহণ করেছে; ফিলিপাইনের ম্যানিলায় অনুষ্ঠিত উক্ত ম্যাচে চীনা তাইপেই দক্ষিণ ভিয়েতনামকে ৩–২ গোলের ব্যবধানে পরাজিত করেছে।

২০,০০০ ধারণক্ষমতাবিশিষ্ট তাইপেই পৌর স্টেডিয়ামে *চীনা দল* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তাইওয়ানের রাজধানী তাইপেইয়ে অবস্থিত। বর্তমানে এই দলের ম্যানেজারের দায়িত্ব পালন করছেন ভম কা-হুম এবং অধিনায়কের দায়িত্ব পালন করছেন ছাংছুন ইয়াতাইয়ের মধ্যমাঠের খেলোয়াড় ছেন পো-লিয়াং।

চীনা তাইপেই এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে চীনা তাইপেই এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ১৯৬০ এএফসি এশিয়ান কাপে তৃতীয় স্থান অধিকার করা। এছাড়াও, গ্রীষ্মকালীন অলিম্পিকে চীনা তাইপেইয়ের সেরা সাফল্য হচ্ছে রৌপ্য পদক জয়লাভ করা। এছাড়াও, এএফসি চ্যালেঞ্জ কাপে চীনা তাইপেই এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে কোয়ার্টার-ফাইনালে পৌঁছানো, শ্রীলঙ্কার কাছে উক্ত ম্যাচটি তারা ৩–০ গোলের ব্যবধানে পরাজিত হয়েছে।

ছেন পো-লিয়াং, ছেন ই-ওয়েই, ছেন হাও-ওয়েই, উ ছুন-ছিন এবং লিন ছিয়েন-সুনের মতো খেলোয়াড়গণ চীনা তাইপেইয়ের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে চীনা তাইপেই তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৬ সালের জুন মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চীনা তাইপেইয়ের সর্বোচ্চ অবস্থান হচ্ছে ৬০তম (যা তারা ১৯৬৫ সালে অর্জন করেছিল) এবং সর্বনিম্ন অবস্থান হচ্ছে ২১৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*   
* ফিফা-এ চীনা তাইপেই জাতীয় ফুটবল দল  
* এএফসি-এ চীনা তাইপেই জাতীয় ফুটবল দল 

বিষয়শ্রেণী:চীনা তাইপেই জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
রানীগঞ্জ গার্লস কলেজ

**রানীগঞ্জ গার্লস কলেজ** ১৯৮০ সালে প্রতিষ্ঠিত মহিলা শিক্ষার্থীদের জন্য একটি কলেজ। এটি পশ্চিম বর্ধমান জেলার আসানসোল মহকুমার রানীগঞ্জ উন্নয়ন ব্লকের সিয়ারশোল রাজবাড়ির নিকট অবস্থিত। এই কলেজটিতে বিজ্ঞান, কলা এবং বাণিজ্যের স্নাতক কোর্স পড়ানো হয়। এই কলেজটি আসানসোলের কাজী নজরুল বিশ্ববিদ্যালয় দ্বারা অনুমোদিত। কলেজটি বিশ্ববিদ্যালয় মঞ্জ‌ুরি কমিশন (ইউজিসি) কর্তৃক ইউজিসি আইন ১৯৫৬-এর ২এফ এবং ১২ বি বিভাগের অধীনে স্বীকৃত।

## বিভাগ
### বিজ্ঞান
* রসায়ন
* পদার্থবিদ্যা
* অঙ্ক
* উদ্ভিদবিদ্যা
* জীববিদ্যা
* অণুজীববিদ্যা
* ভূগোল
* অর্থনীতি
* পুষ্টিবিজ্ঞান

### কলা
* বাংলা
* ইংরেজি
* সংস্কৃত
* হিন্দি
* উর্দু (স্নাতকোত্তর বিভাগ)
* সাঁওতালি
* শারীরিক শিক্ষা
* ইতিহাস
* রাষ্ট্রবিজ্ঞান
* দর্শন
* মনোবিজ্ঞান
* সমাজবিজ্ঞান

### বাণিজ্য
* হিসাববিজ্ঞান
* অর্থ
* কর

### পরিবেশন শিল্পকলা
* ক্লাসিকাল ভোকাল
* নজরুলগীতি

## স্বীকৃতি
জাতীয় মূল্যায়ন ও প্রত্যয়ন পরিষদ (ন্যাক) থেকে রানীগঞ্জ গার্লস কলেজ বি+ বিভাগের প্রতিষ্ঠান হিসাবে অনুমোদন লাভ করেছে। ২০১৬ সালের সেপ্টেম্বর মাসে ন্যাক (NAAC) মূল্যায়ন এবং অনুমোদনের প্রথম পর্যায়টি সম্পন্ন করে।

## তথ্যসূত্র

বিষয়শ্রেণী:পশ্চিম বর্ধমান জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ
বিষয়শ্রেণী:কাজী নজরুল বিশ্ববিদ্যালয়ের অধিভুক্ত কলেজ
বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮০-এ পশ্চিমবঙ্গে প্রতিষ্ঠিত
অর্পণ থাপা

**অর্পণ থাপা (প্রকাশ তিওয়ারি)** (: জন্ম ১৭ আগস্ট ১৯৭৮) একজন নেপালি অভিনেতা, পরিচালক এবং চিত্রনাট্যকার।

নেপালি চলচ্চিত্র জগতে কর্মজীবন শুরু করার জন্য নেপাল ফিরে আসার আগে তিনি ২০০২ সালে মুম্বাইয়ে অভিনয় নিয়ে পড়াশোনা করেছিলেন। তিনি মহাবুধাতে এক বন্ধুর সাথে ব্যবসা রপ্ত করার জন্য সিডি বিক্রি করতেন যেখানে তার চলচ্চিত্র পরিচালক মারে কেরের সাথে সাক্ষাৎ হয়।

থাপা নেপালি চলচ্চিত্র *[[সিক সিটি]]* দিয়ে তার অভিনয় জীবন শুরু করেন ওই চলচ্চিত্রে তিনি কৃষ্ণ নামে চরিত্রে প্রধান চরিত্রে অভিনয় করেছিলেন। তিনি প্রথম *[[মুখাউতা]]* শিরোনামে একটি চলচ্চিত্র পরিচালনা করেন, যা ১৩ জুন ২০১৪ সালে মুক্তি পায়।

থাপা ড্যানিয়েল ডে-লুইস কে তাঁর অনুপ্রেরণা হিসাবে উল্লেখ করেছেন এবং মদন কৃষ্ণ শ্রেষ্টা, হরি বনশা আচার্য সহ অন্যান্য নেপালি অভিনেতাদের প্রতি তার শ্রদ্ধা প্রকাশ করেছেন।

## চলচ্চিত্রের তালিকা

## পরিচালক
তিনি বেশ কয়েকটি চলচ্চিত্র পরিচালনা করেছেন; ২০১৪ সালে *মুখাউতা*, ২০১৭ সালে *এ ড্রামা হাফ লাভ*, *সানকেশরী*, ২০১৯ সালে *ঘর* এবং ২০২০ সালে *টিন জান্টু*।

## আরও দেখুন
* গণেশ থাপা
* জয়েন্দ্র চাঁদ ঠাকুর
* রাজ বল্লভ কৈরালা
## তথ্যসূত্র

## বহিঃসংযোগ
* 

বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:নেপালি চলচ্চিত্র অভিনেতা
বিষয়শ্রেণী:২১শ শতাব্দীর নেপালি অভিনেতা
বিষয়শ্রেণী:কাঠমান্ডুর অভিনেতা
গোলু

**গোলু** হল দক্ষিণ ভারতে প্রচলিত শরৎকালের বিভিন্ন উৎসবে আয়োজিত একপ্রকার পুতুল ও প্রতিমা প্রদর্শনী। বিশেষত হিন্দু ধর্মের কয়েক দিন ব্যাপী উদযাপিত নবরাত্রি (বিজয়াদশমী) উৎসবকে ঘিরে এই প্রদর্শনীর আয়োজন করা হয়। প্রদর্শনীগুলো সাধারণত বাস্তবিক বিষয়বস্তুনির্ভর হয়। হিন্দু গ্রন্থ ও পাঠ্য থেকে শুরু করে আদালত জীবন, বিবাহ, প্রতিদিনের দৃশ্য, রান্নাঘরের বাসনসহ ছোট্ট একটি মেয়ের প্রয়োজনীয় যেকোন খেলনাসামগ্রীই এর বিষয়বস্তু হতে পারে। অঞ্চলভেদে এই ধরনের প্রদর্শনীগুলো কোলু, গোম্বে হব্বা, বোম্মা কোলু বা বোম্মলা কোলুবু নামেও পরিচিত।

এটি বিজয়নগর সাম্রাজ্যের সংগম যুগ থেকেই তামিল ব্রাহ্মণদের একটি উৎসব ছিল। পরবর্তীতে গোলুর এই ঐতিহ্যটি অন্ধ্রপ্রদেশে ছড়িয়ে পড়েছিল। মহীশূর রাজাদের মাধ্যমে এটি কর্ণাটকেও পৌঁছেছিল এবং বিজয়াদশমীর (দশেরা) সাথে মিশে গিয়ে মহীশূরের সবচেয়ে জনপ্রিয় একটি উৎসবে পরিণত হয়েছে।

গোলু প্রদর্শনীতে প্রদর্শিত প্রতিটি সামগ্রীকে প্রায়শই গোলু পুতুল বা এজাতীয় কিছু একটা বলে ডাকা হয়। এগুলো সাধারণত গ্রামীণ কারিগররা মাটি এবং কাঠের উপকরণ দিয়ে তৈরি করেন তবে তা উজ্জ্বলভাবে রং ও নকশা করা হয়।

এগুলো সাধারণত কোনও গল্প বলার জন্য বিজোড় সংখ্যক সারি ও স্তরে সাজানো হয়। দেবী-সম্পর্কিত বিষয়বস্তু বা থিমগুলোই বেশি দেখা যায়, তবে পরিবার এবং বন্ধুদের মধ্যে বিবাহের মতো বিভিন্ন সম্পর্কগত বিষয়বস্তুও প্রচলিত রয়েছে। গোলু প্রদর্শনের মরসুমে দক্ষিণ ভারতীয় পরিবারগুলো একে অপরকে উপহারসহ দেখতে আসে এবং গোলু প্রদর্শন নিয়ে খোশগল্প করে। তারা উৎসবের খাবার-দাবার ভাগ করে নেয় এবং কখনো কখনো একসাথে  সংগীত বা ভক্তিপূর্ণ গান গায়। মীনাক্ষী মন্দিরের মতো প্রধান হিন্দু মন্দিরগুলো প্রতি বছর নবরাত্রির জন্য সবিস্তার গোলু প্রদর্শনের ব্যবস্থা করে থাকে।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:তামিল উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:শ্রীলংকার ধর্মীয় উৎসব
বিষয়শ্রেণী:অক্টোবরের ঘটনাবলি
বিষয়শ্রেণী:সেপ্টেম্বরের ঘটনাবলি
বিষয়শ্রেণী:অক্টোবর
বিষয়শ্রেণী:সেপ্টেম্বর
নিজামবাদের কালো মাটির মৃৎশিল্প

**নিজামবাদের কালো মাটির মৃৎশিল্প** হল ভারতের উত্তর প্রদেশের আজমগড় জেলার নিজামবাদের একটি ঐতিহ্যবাহী কালো মাটির শিল্পকর্ম। মৃৎশিল্পের এই স্বতন্ত্র ধারাটি খোদাই করা রৌপ্য নকশার পাশাপাশি কৃষ্ণাভ চকচকে গড়নের জন্য সুপরিচিত।  ২০১৫ সালের ডিসেম্বরে এটি ভৌগোলিক নির্দেশক স্বীকৃতির জন্য নিবন্ধিত হয়েছে।

## মৃৎশিল্প
মৃৎশিল্পটি সাধারণত স্থানীয়ভাবে উপলব্ধ সূক্ষ্ম গঠনবিন্যাসযুক্ত কাদামাটি দিয়ে তৈরি করা হয়। মাটির ছাঁচগুলো বিভিন্ন আকারে প্রস্তুত করা হয় এবং ভাঁটায় পুড়ানো হয়। পরে এই মাটির জিনিসগুলো গুঁড়ো উদ্ভিজ্জ পদার্থযোগে ধুয়ে সরিষার তেল দিয়ে মাখানো হয়। তীক্ষ্ণ খাঁজ ব্যবহার করে এগুলো ফুল এবং জ্যামিতিক নকশা দিয়ে সাজানো হয়। তারপর এগুলোকে ধানের তুষের আগুনের ধোঁয়ায় পোড়ানো হয়, যার ফলে এগুলো অনন্য চকচকে কালো রঙের হয়। এগুলো আবার তেল দিয়ে মাখানো হয় এবং ভাঁটাতে পোড়ানো করা হয়। মাটির জিনিসপত্রের খাঁজগুলো দস্তা ও পারদের সিলভার পাউডার দিয়ে ভরাট করা হয় এবং জল দিয়ে ধুয়ে আবার পালিশ করা হয়। সীসা বা টিন মিশ্রণও ব্যবহৃত হয়।  সিলভার পাউডার মাটির কালচে রঙের বিপরীতে চকচকে রঙ দেয়। কখনো কখনো গরম থাকা অবস্থায় এগুলোতে বার্ণিশের লেপ যুক্ত করা হয়। 

এর মাধ্যমে ফুলদানি, থালা, হাঁড়ি, প্রদীপ, চায়ের পেয়ালা, বাটি, পাত্র, ধূপের কাঠি ধারক ও হিন্দু ধর্মীয় ব্যক্তিত্বের মূর্তি সহ বিভিন্ন ধরনের গৃহস্থালি এবং আসবাবসামগ্রী তৈরি করা হয়। এর মধ্যে দীর্ঘ গলাবিশিষ্ট *সুরহি* নামক জলের পাত্র বেশ জনপ্রিয় একটি সামগ্রী। 

## তথ্যসূত্র

বিষয়শ্রেণী:আজমগড় জেলা
বিষয়শ্রেণী:ভারতের সাংস্কৃতিক ইতিহাস
বিষয়শ্রেণী:ভারতীয় মৃৎশিল্প
বিষয়শ্রেণী:উত্তরপ্রদেশের ভৌগোলিক নির্দেশক
সঈদাপেট

**সঈদাপেট**, **সঈদাপেট্টাই** বা **সাইদাই**, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর উত্তর প্রান্তে অবস্থিত৷ এর  উত্তরদিকে রয়েছে মহাবিল্বম, উত্তর-পূর্ব দিকে রয়েছে সিআইটি নগর, পূর্ব দিকে রয়েছে নন্দনম, দক্ষিণ দিকে রয়েছে গিণ্ডি, উত্তর-পশ্চিম দিকে রয়েছে জাফরখানপেট এবং অশোকনগর৷ চেন্নাই শহরের মধ্যে মাদ্রাজ উচ্চ আদালত ব্যতীত অপর ন্যায়ালয়টি হলো সঈদাপেট আদালত৷ এটি সঈদাপেট বাস ডিপোর নিকট অবস্থিত৷ মাদ্রাজ শহরাাভিত্তিক জেলা গঠনের আগে সঈদাপেট ছিলো চিঙ্গলপৎ (বর্তমান নাম চেঙ্গলপট্টু) জেলার প্রশাসনিক সদর৷ এই লোকালয়ে রয়েছে চেন্নাই শহরতলি রেলওয়ের অন্তর্গত সঈদাপেট রেলওয়ে স্টেশন৷

ব্রিটিশ ইস্ট ইন্ডিয়া কোম্পানি সঈদাপেট দখল করলে তারা এটিকে তৎকালীন চিঙ্গলপৎ জেলার সদরে পরিণত করেন৷ পরে এই জেলাকে সঈদাপেট ও কাঞ্চীপুরম এই দুটি স্বাস্থ্য জেলায় ভাগ করা হয়৷ সঈদাপেটের ল্যান্ডমার্ক নির্মাণটি হলো পানাগল বিল্ডিং৷

## জনতত্ত্ব

## ইতিহাস

মারাইমালাই আদিগল উড়ালপুর (পূর্ব নাম *মার্মালং ব্রিজ*) আদিয়ার নদীর উত্তর ও দক্ষিণের জনপদকে যুক্ত করেছে৷ ১৭২৬ খ্রিস্টাব্দে কোজা পেট্রাস উসকান এই উড়ালপুর নির্মাণ করান, ১৯৬০ এর দশকে এর পুনর্নবীকরণ ঘটে৷

সপ্তদশ শতাব্দী থেকে চিঙ্গলপতের জায়গীর সহ ব্রিটিশ ইস্ট ইন্ডিয়া কোম্পানি সঈদাপেটের ওপর আধিপত্য বিস্তার করতে সক্ষম হয়৷ ১৮৫৯ থেকে ১৯৪৭ অবধি এটি ছিলো ব্রিটিশ ভারতে চিঙ্গলপৎ জেলার সদর, পরে তা চেঙ্গলপট্টু শহরে স্থানান্তরিত করা হয়৷ ১৯৪৫-৪৬ এর সময়ে সঈদাপেটকে চেন্নাই শহরের অন্তর্ভুক্ত করে পৌর পরিষেবা প্রদান করার কাজ শুরু হয়৷ ১৯৯০ পর্যন্ত এখানকার বৃহত্তর তাঁতি সমাজ প্রদেশের বস্ত্রশিল্পে বড় অবদান রাখতেন৷

## পরিবহন

### রেলওয়ে স্টেশন
দক্ষিণ রেলের চেন্নাই শহরতলি রেলপথের সঈদাপেট স্টেশনটি গিণ্ডি ও মহাবিল্বম রেলস্টেশনের মধ্যবর্তী৷

### বাস পরিষেবা
আন্না সালাইয়ের ওপর সঈদাপেটে রয়েছে চেন্নাই এমটিসি-এর একটি বাস টার্মিনাস৷

### মেট্রো রেল
২০১৯ খ্রিস্টাব্দের পর্যায়ে সঈদাপেটে একটি মেট্রো স্টেশন নির্মিত হয়৷ এটি চেন্নাই মেট্রোর নীল লাইনের অন্তর্গত৷

## উপাসনালয়
* কারণীশ্বর মন্দির
* প্রসন্ন বেঙ্কটেশ পেরুমাল মন্দির
* সুব্রহ্মণ্যস্বামী মন্দির
* সৌন্দরেশ্ববর মন্দির
* দস্তগীর সাহেব জামা মসজিদ
* চিন্নামালাই গির্জা
* সিএসআই সেন্ট থমাস চার্চ

## রাজনীতি
সঈদাপেট বিধানসভা কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷
করুণানিধি মুথুবেল এক কালে এই বিধানসভা কেন্দ্র থেকে জয়ী হয়েছিলেন৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ভূ বিজ্ঞান মন্ত্রক (ভারত)

**ভূ বিজ্ঞান মন্ত্রক** ভারত সরকারের ভূ/পৃথিবী বিষয়ক গবেষণা বা পর্যালোচনার লক্ষ্যে গঠিত হয়। ২০০৬ সালে **ভারত আবহাওয়া অধিদফতর**, **জাতীয় মাঝারি পরিসীমা আবহাওয়ার পূর্বাভাস কেন্দ্র**, **ভারতীয় ক্রান্তীয় আবহাওয়া  প্রতিষ্ঠান** , **পৃথিবী  ঝুঁকি মূল্যায়ন কেন্দ্র** এবং **মহাসাগর উন্নয়ন মন্ত্রক** এর সমন্বয়ে গঠিত হয়।

## উল্লেখযোগ্য মন্ত্রী

* কপিল সিব্বল
* জিতেন্দ্র সিং

## মন্ত্রক অধীনে প্রতিষ্ঠানসমূহ

* জাতীয় উপকূলীয় গবেষণা কেন্দ্র
* জাতীয় ভূকম্পবিদ্যা কেন্দ্র 
* ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস
* রাষ্ট্রীয় মেরুদেশীয় এবং মহাসাগর গবেষণা কেন্দ্র
* জাতীয় মহাসাগর প্রযুক্তি ইনস্টিটিউট
* সেন্টার ফর মেরিন লিভিং রিসোর্সেস এবং ইকোলজি
* জাতীয় ভূ বিজ্ঞান গবেষণা কেন্দ্র
* ইন্ডিয়ান ইনস্টিটিউট অফ ট্রপিক্যাল মেটিওরোলজি
* ভারতীয় মৌসুম বিজ্ঞান বিভাগ
* ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস
* ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং

## তথ্যসূত্র

বিষয়শ্রেণী:ভারত সরকারের মন্ত্রক
বিষয়শ্রেণী:ভূবিজ্ঞান সংস্থা
বিষয়শ্রেণী:ভারতে বিজ্ঞান ও প্রযুক্তি
নেত্রী-দ্য লিডার

***নেত্রী-দ্য লিডার*** বাংলাদেশ ও তুরস্কের যৌথ প্রযোজনায় নির্মিতব্য বাংলা ভাষার একটি আসন্ন অ্যাকশনধর্মী চলচ্চিত্র। চলচ্চিত্রটি পরিচালনা করবেন অনন্ত জলিল ও উপেন্দ্র মাধব। চলচ্চিত্রটি প্রযোজনায় করেছে বাংলাদেশের মুনসুন ফিল্মস এবং তুরস্কের ১৯৫৮ ফিল্মস ইয়াপিম। ২৭ শে ফ্রেব্রুয়ারি, ২০২১ সালে ঢাকার হোটেল *লা মেরিডিয়ানে* চলচ্চিত্রটির আনুষ্ঠানিক ঘোষণা দেওয়া হয়।

## পটভূমি
চলচ্চিত্রের গল্প বাংলাদেশের একটি বিভাগকে নিয়ে। গল্পটি একজন রাজনৈতিক নেতাকে দিয়ে শুরু হবে, তিনি মারা যাওয়ার পর তার দলের সম্মতিতে তার মেয়েকে দলের নেতৃত্ব দেওয়া হবে। এরপর তাকে ঘিরেই গল্প আবর্তিত হবে যেখানে একজন সাধারণ মেয়ের নেত্রী হয়ে উঠার গল্প দেখানো হবে।

## শ্রেষ্ঠাংশে
* আফিয়া নুসরাত বর্ষা - কেন্দ্রীয় *নেত্রী* চরিত্রে
* অনন্ত জলিল - নেত্রীর *দেহরক্ষী* চরিত্রে
* এরতুগ্রুল সাকার
* কবির দোহন সিং
* তরুণ অরোরা
* প্রদীপ রাওয়াত
* ইলিয়াস কাঞ্চন
* কাজী হায়াৎ
* আমির  হোসেন
* সিমরিন লুবাবা - নেত্রীর *কন্যা* আসমা চরিত্রে

## নির্মাণ
অনন্ত জলিল তার ফেসবুক পাতায় ২০২১ সালের শুরুতে চলচ্চিত্রটি নির্মাণের কথা ঘোষণা করেন। এর কিছুদিন পরেই চলচ্চিত্রটি নির্মাণের জন্য তুরস্কের এরতুগ্রুল সাকার, বুরাল ইয়ান, ইসরা সেনগুনালপ, দক্ষিণ ভারতের রবি কিষান, প্রদীপ রাওয়াত ও কবির দোহান সিং এবং ইরানের অভিনেতা আমির হোসেনের সাথে চুক্তি করা হয়। চলচ্চিত্রটি পরিচালনার জন্য দক্ষিণ ভারতের নির্মাতা উপেন্দ্র মাধবের পাশাপাশি তুরস্কের একজন পরিচালকের সঙ্গে চুক্তি করা হয়েছে।

২৮ শে ফ্রেব্রুয়ারি ঢাকায় চলচ্চিত্রটির চিত্রগ্ৰহণ শুরু হয়েছে। চিত্রগ্ৰহণের ৯৫% অংশ বাংলাদেশে এবং বাকি অংশ ভারত এবং তুরস্কে অনুষ্ঠিত হবে।

## তথ্যসূত্র

বিষয়শ্রেণী:আসন্ন বাংলা ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:অনন্ত জলিল প্রযোজিত চলচ্চিত্র
বনেয়ার জাতীয় ফুটবল দল

**বনেয়ার জাতীয় ফুটবল দল** (, ) হচ্ছে আন্তর্জাতিক ফুটবলে বনেয়ারের প্রতিনিধিত্বকারী পুরুষদের জাতীয় দল, যার সকল কার্যক্রম বনেয়ারের ফুটবলের সর্বোচ্চ নিয়ন্ত্রক সংস্থা বনেয়ার ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ২০১৩ সালের ১৫ই নভেম্বর তারিখে, বনেয়ার প্রথমবারের মতো আন্তর্জাতিক খেলায় অংশগ্রহণ করেছে; কুরাসাওয়ের উইলেমস্টাটে অনুষ্ঠিত উক্ত ম্যাচে বনেয়ার সুরিনামের কাছে ২–০ গোলের ব্যবধানে পরাজিত হয়েছে।

৩,০০০ ধারণক্ষমতাবিশিষ্ট ক্রালেনদিক পৌর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বনেয়ারে অবস্থিত। বর্তমানে এই দলের ম্যানেজারের দায়িত্ব পালন করছেন ব্রায়ান ভান ডেন বের্খ এবং অধিনায়কের দায়িত্ব পালন করছেন রিয়াল রিঙ্কনের মধ্যমাঠের খেলোয়াড় রবার্ট ফ্রান্স।

বনেয়ার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বনেয়ার এপর্যন্ত একবারও অংশগ্রহণ করতে সক্ষম হয়নি।

রিলোভে জাঙ্গা, ইগমার্ড গিসবের্টহা, ইয়ুরিক সাইনপাল, রবার্ট ফ্রান্স এবং রিশিসন ফ্রান্সের মতো খেলোয়াড়গণ বনেয়ারের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে বনেয়ারের কোন স্থান নেই। অন্যদিকে, বিশ্ব ফুটবল এলো রেটিংয়ে বনেয়ারের সর্বোচ্চ অবস্থান হচ্ছে ১৮৫তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১৯৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  
* কনকাকাফ-এ বনেয়ার জাতীয় ফুটবল দল 

বিষয়শ্রেণী:বনেয়ার জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
মাসায়ুকি সুজুকি

**মাসায়ুকি সুজুকি** (鈴木 雅 之, *সুজুকি মাসায়ুকি*, জন্ম ১৯৫৬ সালের ২২ সেপ্টেম্বর) হলেন একজন জাপানি গায়ক, যিনি রাটস এন্ড স্টার্স-এর প্রাক্তন সদস্য হিসাবে পরিচিত। তাকে জাপানের ভালোবাসার গানের রাজা বলা হয়। তাঁর ট্রেডমার্ক হল সানগ্লাস এবং একটি গোঁফ এবং তাঁর ডাকনাম হল "**মার্টিন**"।

## পার্শ্বচিত্র
সুজুকির জন্ম ১৯৫৬ সালের ২২ শে সেপ্টেম্বর টোকিওতে। তাঁর বোন কিওমি সুজুকিও একজন সংগীতশিল্পী, মাসায়ুকি সুজুকি ১৯৭৫ সালে সালে প্রতিষ্ঠিত রাটস এন্ড স্টার্স ব্যান্ডের সদস্য হয়ে কার্যক্রম শুরু করেন ও খ্যাতি অর্জন করেন। তাঁর প্রথম একক গান ১৯৮০ সালে মুক্তি পেয়েছিল।

২০১৯ সালে, তিনি "লাভ ড্রাম্যাটিক" গেয়েছিলেন। গানটি ২০১৯ সালের অ্যানিমে *[[কাগুয়া-সামা: লাভ ইজ ওয়ার]]*-এর উদ্বোধনী আবহ সঙ্গীত ছিল। ২০২০ সালে তিনি আইরি সুজুকির সাথে একত্রে "ডাডি ডাডি ডু" গানটি গেয়েছিলেন। গানটি উক্ত এনিমের দ্বিতীয় মৌসুমের উদ্বোধনী আবহ সঙ্গীত ছিল।

## ডিসকোগ্রাফি

### স্টুডিও অ্যালবাম

* মাদার অফ পার্ল (১৯৮৬)
* *রেডিও ভেজ্* (১৯৮৮)
* *ডিয়ার টিয়ারস* (১৯৮৯)
* মুড (১৯৯০)
* *ফেয়ার অ্যাফেয়ার* (১৯৯২)
* পারফিউম (১৯৯৩)
* শি শি শি (১৯৯৪)
* *কার্নিভাল* (১৯৯৭)
* *টোকিও জংশন* (২০০১)
* *শি ...* (২০০৪)
* *ইবনি এন্ড আইভরি* (২০০৫)
* ফাংকি ফ্লাগ (২০১৯)
* *অলটাইম রক 'এন' রোল* (২০২০)

### সংকলন

* *মার্টিনি* (১৯৯১)
* *মার্টিনি ২* (১৯৯৫)
* *মাঝারি স্লো* (২০০০)
* *মার্টিনি ব্লেন্ড* (২০০৩)
* *মার্টিনি ডুয়েট* (২০০৮)

### কভার অ্যালবাম

* *সোল লেজেন্ডস* (২০০১)
* *ডিসকভার জাপান* (২০১১)
* *ডিসকভার জাপান ২* (২০১৪)
* *ডিসকভার জাপান ৩* (২০১৭)

## তথ্যসূত্র

## বহিঃসংযোগ

* মাসায়ুকি সুজুকি অফিসিয়াল ওয়েব সাইট (জাপানি ভাষায়)

বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:জাপানি গায়ক
বিষয়শ্রেণী:টোকিওর সঙ্গীতশিল্পী
বিষয়শ্রেণী:২১শ শতাব্দীর জাপানি গায়ক
তামাং সেলো

[সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Hira_Devi_Waiba.jpg|থাম্ব|তামাং সেলো সঙ্গীত এবং নেপালি লোকগানের পথিকৃৎ শিল্পী [হীরা দেবী বাইবা]]
**তামাং সেলো** ( নেপালি : तामाङ सेलो) নেপালের তামাং জনগোষ্ঠীর গাওয়া নেপালি লোকগানের একটি ধারা। নেপালের পাশাপাশি এটি ভারতসহ সারা বিশ্বের নেপালি-ভাষী সম্প্রদায়ের মধ্যে ব্যাপক জনপ্রিয়। এটি সাধারণত তামাং নামক একপ্রকার বাদ্যযন্ত্র সহযোগে বাজানো হয়। সঙ্গে ধম্পু, মাদাল এবং টুঙ্গনা বাদ্যযন্ত্রগুলোও থাকে। সেলো গান খুব আকর্ষণীয় ও প্রাণবন্ত বা ধীর, সুমধুর ও সুললিত হতে পারে। সাধারণত প্রেম, দুঃখ এবং দৈনন্দিন জীবনের গল্পগুলো প্রকাশ করার জন্য সেলো গান গাওয়া হয়।

## উল্লেখযোগ্য সেলোশিল্পী
[সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Navneet-Aditya-Waiba-Live.jpg|alt=Nepali and Tamang folk singer|থাম্ব|নেপালি এবং তামাং লোক সঙ্গীতশিল্পী [নবনীত আদিত্য বাইবা ]]
গায়িকা হীরা দেবী বাইবা নেপালি লোকসঙ্গীত এবং তামাং সেলোর প্রবর্তক হিসাবে প্রশংসিত।  তাঁর " চুরা ত হোই্ন অস্তুরা " (নেপালি : चुरा त होइन अस्तुरा) গানটি রেকর্ডকৃত প্রথম তামাং সেলো গান বলে জানা যায়।  ৪০ বছরের সঙ্গীতজীবনে তিনি প্রায় ৩০০ গান গেয়েছেন।

হীরা বাইবার মেয়ে নবনীত আদিত্য বাইবা ও ছেলে সত্য আদিত্য বাইবা তাঁর পদক্ষপ অনুসেরণ করে উত্তরসূরি হিসেবে এই শিল্পধারাকে এগিয়ে নিয়ে যাচ্ছেন। নেপালি লোকসঙ্গীত ঘরানার একমাত্র ব্যক্তি নবনীত এবং সত্য যাঁরা পুনর্মিশ্রন বা আধুনিকীকরণ ছাড়াই বিশুদ্ধ ঐতিহ্যবাহী নেপালি লোকসঙ্গীত তৈরি করে আসছেন। 
[সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Damfu_nepal.jpg|alt=Damphu|থাম্ব|কয়েকজন [নেপালিরা|নেপালি ব্যক্তি তাঁদের ঐতিহ্যবাহী ধাম্পু ঢোল বাজাচ্ছেন]]

## আরো দেখুন

* হীরা দেবী বাইবা
* নবনীত আদিত্য বাইবা
* তামাং জনগোষ্ঠী
* নেপালের সংগীত
* নেপালের জাতিগোষ্ঠী

## তথ্যসূত্র

বিষয়শ্রেণী:নেপালি লোকসঙ্গীত
বিষয়শ্রেণী:লোকসঙ্গীত
বিষয়শ্রেণী:তামাং ব্যক্তি
তামাং

**তামাং** ( ; দেবনাগরী : তামাङ; *tāmāṅ) হল* নেপালে বসবাসকারী একটি নৃতাত্ত্বিক গোষ্ঠী। ২০০১ সালের জনশুমারি অনুযায়ী নেপালের মোট জনসংখ্যার ৫.৬ শতাংশ ব্যক্তি তামাং জনগোষ্ঠীর অন্তর্ভুক্ত, সংখ্যার হিসেবে যা ১৩ লাখেরও (১.৩ মিলিয়ন) বেশি। ২০১১ সালের জনশুমারি অনুসারে তা বেড়ে দাঁড়িয়েছে ১৫,৯৯,৮৩০ জনে। ভারতের সিকিমরাজ্য এবং দার্জিলিং ও কালিম্পং জেলায়ও তামাং জনগোষ্ঠীর বসবাস রয়েছে। ভারত এবং নেপাল ছাড়াও ভুটানের দক্ষিণ পাদদেশের বিভিন্ন জেলায় উল্লেখযোগ্য সংখ্যক তামাংয়ের দেখা পাওয়া যায়। এই ধরনের জেলাগুলোর মধ্যে রয়েছে সিরাং জেলা, দাগানা জেলা, সামৎসে জেলা, চুখা জেলা, সার্পাং জেলা এবং সামদ্রূপ জঙ্গখর জেলা। তামাং ভাষা নেপালের পঞ্চম সর্বাধিক কথ্য ভাষা। 

## ব্যুৎপত্তি
*তামাং* শব্দটি তিব্বতি ভাষার শব্দ *তামাং* থেকে উদ্ভূত হয়ে থাকতে পারে, যেখানে *তা*  অর্থ "ঘোড়া" এবং *মাং* অর্থ যোদ্ধা। তবে *ঘোড়াযোদ্ধা* বা *অশ্মারোহী যোদ্ধা* নামকরণের কোনও লিখিত দলিল নেই বা বর্তমানেও তামাং লোকদের ঘোড়ায় চড়ার কোন সংস্কৃতি বা নজির নেই।

## উল্লেখযোগ্য তামাং ব্যক্তি

* বাহীরা দেবী বাইবা
* নবনীত আদিত্য বাইবা
* সত্য আদিত্য বাইবা
* রাজু লামা - গায়ক
* পারিজাত- লেখিকা
* অরুণা লামা  - গায়িকা
* কর্মা যোঞ্জন- গায়ক, সুরকার, সংগীত প্রযোজক
* গোপাল যোঞ্জন  -সংগীতজ্ঞ, সংগীত প্রযোজক এবং সুরকার
* কুলমান ঘিসিঙ - নেপাল বিদ্যুৎ কর্তৃপক্ষের প্রাক্তন ব্যবস্থাপনা পরিচালক
* বুদ্ধ লামা - প্রথম নেপাল আইডল বিজয়ী, গায়ক, সুরকার
* নিমা রুম্বা - গায়ক, সুরকার, সুরকার, অভিনেতা
* প্রশান্ত তামাং - তৃতীয় ভারতীয় আইডল বিজয়ী, গায়ক, অভিনেতা

## তথ্যসূত্র

বিষয়শ্রেণী:নেপালের জাতিগোষ্ঠী
বিষয়শ্রেণী:ভারতের বৌদ্ধ সম্প্রদায়
বিষয়শ্রেণী:উত্তর-পূর্ব ভারতের জাতিগোষ্ঠী
বিষয়শ্রেণী:চীনা-তিব্বতি ভাষার ব্যক্তি
বিষয়শ্রেণী:দক্ষিণ এশীয় জনগোষ্ঠী